112 (หมายเลขโทรศัพท์ฉุกเฉิน)

112 (หมายเลขโทรศัพท์ฉุกเฉิน)
โอเปอเรเตอร์ตอบรับโทรศัพท์หมายเลข 112
112 เป็นหมายเลขโทรศัพท์ฉุกเฉินร่วมที่สามารถโทรได้ฟรีจากโทรศัพท์เคลื่อนที่ส่วนใหญ่ และในบางประเทศเป็นหมายเลขโทรศัพท์พื้นฐานสำหรับติดต่อหน่วยบริการยามฉุกเฉิน (รถพยาบาล, ดับเพลิงและกู้ภัย, ตำรวจ)
112 เป็นส่วนหนึ่งของมาตรฐานระบบจีเอสเอ็ม โดยโทรศัพท์เคลื่อนที่ที่รองรับระบบจีเอสเอ็มทั้งหมดสามารถกดหมายเลข 112 ได้แม้เครื่องจะล็อกอยู่ หรือไม่มีซิมการ์ดอยู่ก็ตามในบางประเทศ นอกจากนี้ 112 ยังถูกใช้เป็นหมายเลขโทรศัพท์ฉุกเฉินสามัญร่วมกันในเกือบทุกประเทศสมาชิกสหภาพยุโรป และประเทศอื่น ๆ ทั้งในยุโรปและอีกหลายประเทศทั่วโลก โดย 112 มักจะใช้งานได้เช่นกันในประเทศอื่น ๆ ที่ไม่ได้ใช้งาน 112 เป็นหมายเลขหลักเพื่อเข้าถึงบริการฉุกเฉินได้เช่นกัน ซึ่งในบางประเทศ การโทรหมายเลข 112 จะไม่ได้ถูกโอนสายโดยตรงไปยังบริการฉุกเฉิน แต่จะถูกเครือข่ายจีเอสเอ็มส่งต่อไปยังหมายเลขโทรศัพท์ฉุกเฉินในพื้นที่ เช่น 911 ในอเมริกาเหนือ, 999 ในสหราชอาณาจักรและฮ่องกง และ 000 ในออสเตรเลีย

**จุดเริ่มต้น**
ป้าย "แจ้งเตือนโคเคน" โดย GGD อัมสเตอร์ดัม: ป้ายเตือนผู้คนให้ "โทร 112 เพื่อเรียกรถพยาบาล"
เลขหมาย 112 ได้รับการกำหนดเป็นเลขหมายมาตรฐานครั้งแรกทั่วยุโรปสำหรับหน่วยบริการยามฉุกเฉิน หลังจากการแนะนำให้ใช้งานในการประชุมองค์กรบริหารงานไปรษณีย์และโทรคมนาคมของสหภาพยุโรป (European Conference of Postal and Telecommunications Administrations: CEPT) ในปี พ.ศ. 2519 และมีการกำหนดไว้ใน CEPT Decision ECC/DEC/(17) 05
สมาคมหมายเลขฉุกเฉินแห่งยุโรป (European Emergency Number Association: EENA) ก่อตั้งขึ้นเมื่อปี พ.ศ. 2542 โดยเป็นองค์กรตัวแทนของหน่วยบริการยามฉุกเฉินและบริการอื่น ๆ ที่รณรงค์เพื่อให้หมายเลข 112 นั้นถูกใช้ให้บริการอย่างมีประสิทธิภาพในนามของพลเมืองยุโรป EENA ยังคงให้ความรู้เกี่ยวกับหมายเลข 112 อยู่ตลอดมาเนื่องจากเป็นภารกิจหลักของสมาคม
การหมายเลข 112 ถูกให้เหตุผลในเชิงตรรกะว่ามีข้อดีในการนำมาใช้งาน ดังนี้:- ตัวเลขที่ต่างกัน: เนื่องจากแป้นพิมพ์ตัวเลขที่ใช้งานกันอย่างแพร่หลายในปัจจุบันนั้น การใช้ตัวเลขที่แตกต่างกันอย่างน้อย 2 หลักสามารถช่วยลดความเสี่ยงในการการกดโทรอย่างไม่ตั้งใจได้ ทั้งจากการที่มีเด็กเล็กมากดเล่น การสั่น ปุ่มชำรุดเสียหาย และการไปชนกับวัตถุอื่น ๆ ซึ่งมีแนวโน้มว่าจะมีการกดหมายเลขเดิมซ้ำๆ มากกว่าการกดปุ่มที่แตกต่างกันตามลำดับ โดยเฉพาะเมื่อใช้โทรศัพท์แบบปุ่มกด การกดโทรไปยังศูนย์รับแจ้งเหตุฉุกเฉินจากโทรศัพท์เคลื่อนที่โดยไม่ได้ตั้งใจมีโอกาสสูง เนื่องจากสามารถกดหมายเลขฉุกเฉินได้แม้จะกดล็อกปุ่มกดไว้ก็ตาม ซึ่งเป็นปัญหาที่เกิดขึ้นจริงกับหมายเลข 999 ของสหราชอาณาจักร- ตัวเลขน้อย: ในโทรศัพท์แบบหมุน (Rotary dial) การใช้เฉพาะตัวเลขที่ต้องการหมุนอย่างน้อยที่สุด (1 และ 2) จะทำให้เกิดการล็อกการโทรออกในช่องที่ 3 และป้องกันการเข้าถึงเครือข่ายโทรศัพท์ ซึ่งการใช้หมายเลข 112 นั้นจะช่วยเพิ่มความเร็วในการโทรออก นอกจากนี้ด้วยระบบการโทรแบบพัลส์ (Pulse dialling) การกดใช้งานและเปิดการใช้งานฮุคสั้น ๆ จะให้ผลเช่นเดียวกันกับการโทรออก "1" ดังนั้นการกดฮุคซ้ำๆ อาจส่งผลให้เกิดการโทร 1-1-1 เหตุนี้เอง หมายเลขฉุกเฉินของตำรวจเยอรมนีจึงเปลี่ยนจาก 111 เป็น 110 เมื่อใช้แป้นพิมพ์ตัวเลข การกดเพียงปุ่มแรกและปุ่มที่สองบนแป้นพิมพ์ง่ายกว่าเล็กน้อยในสถาการณ์ฉุกเฉินมากกว่าปุ่มอื่น ๆ

**การนำไปใช้งาน**
หลังจากมีการใช้งานในยุโรปตะวันออก ประเทศอื่น ๆ จึงได้นำหมายเลข 112 มาใช้งานในกรณีฉุกเฉิน ประเทศที่นำหมายเลขดังกล่าวไปใช้ (รวมไปถึงการโอนสายยังหมายเลขฉุกเฉินอื่น ๆ ที่มีอยู่ก่อนแล้ว) ได้แก่

**แอฟริกา**
 Egypt (ควบคู่ไปกับ 122 สำหรับตำรวจ, 123 สำหรับรถพยาบาล และ 180 สำหรับดับเพลิง)- Ghana- Mauritius (ตำรวจเท่านั้น ควบคู่ไปกับ 114 สำหรับรถพยาบาล และ 115 สำหรับดับเพลิง)- Nigeria- Rwanda (ตำรวจและหน่วยดับเพลิง 912 สำหรับรถพยาบาล)- Senegal (ควบคู่ไปกับ 17 สำหรับตำรวจ, 18 สำหรับดับเพลิง และ 15 สำหรับรถพยาบาล)- South Africa (ควบคู่ไปกับ 10111 สำหรับตำรวจ และ 10177 สำหรับรถพยาบาลและดับเพลิง)

**เอเชีย**
 Armenia (ดับเพลิง 101, ตำรวจนครบาล 102, รถพยาบาล 103)- Azerbaijan (ควบคู่ไปกับ 102 สำหรับตำรวจ, 103 สำหรับรถพยาบาล ควบคู่ไปกับ 112, 911 โอนสายไปยัง 112 สำหรับผู้ให้บริการ GSM เท่านั้น)- China (คำแนะนำที่บันทึกไว้เกี่ยวกับหมายเลข SOS ที่ถูกต้องในประเทศจีน: ตำรวจ 110, รถพยาบาล 120, ดับเพลิง 119 ไม่มีการโอนสายไปยังบริการฉุกเฉิน)- East Timor- Hong Kong (เชื่อมต่อกับศูนย์บริการฉุกเฉิน 999 โดยอัตโนมัติ จากเครือข่ายโทรศัพท์มือถือในพื้นที่ที่มีสัญญาณครอบคลุม)- India (ขณะนี้ 112 เป็นหมายเลขฉุกเฉินเดียวทั่วประเทศสำหรับเหตุฉุกเฉินทั้งหมด สำหรับหมายเลขฉุกเฉินที่มีอยู่เดิม เช่น 100 (ตำรวจ), 101 (ดับเพลิงและกู้ภัย) และ 108 (รถพยาบาล), 181 (ดูแลสตรีและเด็ก) ฯลฯ จะถูกรวมอยู่ในหมายเลข 112)- Indonesia (ควบคู่ไปกับ 110 สำหรับตำรวจ, 118 สำหรับรถพยาบาล, 113 สำหรับดับเพลิง และควบคู่กับ 112)- Iran (ควบคู่ไปกับ 110 สำหรับตำรวจ, 115 สำหรับรถพยาบาล, 112 สำหรับรถพยาบาล Hilal Ahmar และ 125 สำหรับดับเพลิง; 911 ถูกโอนสายไปที่ 112 บนโทรศัพท์เคลื่อนที่)- Israel (โอนสายไปที่ 100 – ตำรวจ – ควบคู่ไปกับ 911 และจะให้บริการศูนย์รวมที่ระบุไว้ ควบคู่กับ 100 สำหรับตำรวจ, 101 สำหรับรถพยาบาล และ 102 สำหรับดับเพลิง)- Jordan (ควบคู่ไปกับ 911)- Kazakhstan (ควบคู่ไปกับ 101 สำหรับดับเพลิง, 102 สำหรับตำรวจ และ 103 สำหรับรถพยาบาล)- Kuwait (ควบคู่ไปกับ 112)- Kyrgyzstan (ควบคู่ไปกับ 101 สำหรับดับเพลิง 102 สำหรับตำรวจ และ 103 สำหรับรถพยาบาล)- Lebanon (ตำรวจเท่านั้น; ควบคู่ไปกับ 160 สำหรับตำรวจ 140 สำหรับรถพยาบาล และ 125 สำหรับดับเพลิง)- Macau (ควบคู่ไปกับ 999)- Malaysia (โอนสายไปยัง 999 บนโทรศัพท์เคลื่อนที่)- Mongolia (ควบคู่ไปกับ 102 สำหรับตำรวจ 103 สำหรับรถพยาบาล และ 105 สำหรับดับเพลิง)- Nepal (ตำรวจเท่านั้น; ควบคู่ไปกับ 100 สำหรับตำรวจ 101 สำหรับดับเพลิง และ 102 สำหรับรถพยาบาล)- Palestine (ดับเพลิง 102, ตำรวจนครบาล 100, รถพยาบาล 101)- Saudi Arabia (ควบคู่ไปกับ 911)- Singapore Singapore (โอนสายไปยัง 999 สายของตำรวจ)- South Korea (ตำรวจเท่านั้น; ควบคู่ไปกับ 119 สำหรับรถพยาบาลและดับเพลิง)- Sri Lanka (ตำรวจเท่านั้น; ควบคู่ไปกับ 119 สำหรับตำรวจ และ 110 สำหรับรถพยาบาลและดับเพลิง)- Syria (ตำรวจเท่านั้น; ควบคู่ไปกับ 110 สำหรับรถพยาบาล และ 113 สำหรับดับเพลิง)- Taiwan (หลังจากเชื่อมต่อสายแล้ว กด 0 โอนไปยัง 110 (ตำรวจ) กด 9 โอนไปยัง 119 (ดับเพลิง/กู้ภัย/รถพยาบาล))- Thailand (โทร 191 สำหรับตำรวจ) (โทร 1193 สำหรับตำรวจทางหลวง) (โทร 1155 สำหรับตำรวจท่องเที่ยว) (โทร 1669 สำหรับรถพยาบาล) (โทร 199 สำหรับดับเพลิงและกู้ภัย)- United Arab Emirates (ควบคู่ไปกับ 999 สำหรับตำรวจ 998 สำหรับรถพยาบาล และ 997 สำหรับดับเพลิง)- Uzbekistan- Oman (ควบคู่ไปกับ 9999 สำหรับตำรวจ (ทุกกรณีฉุกเฉิน))

**ยุโรป**
 Albania (ควบคู่ไปกับ 129 และ 126 สำหรับตำรวจ, 127 สำหรับรถพยาบาล, 128 สำหรับดับเพลิง และ 125 สำหรับการช่วยเหลือทางทะเล)- Andorra (รถพยาบาลและดับเพลิง, 118 สำหรับบริการเดียวกันและ 110 สำหรับตำรวจ)- Austria (ควบคู่ไปกับ 122 สำหรับดับเพลิง, 133 สำหรับตำรวจ, 144 สำหรับกู้ภัย/รถพยาบาล, 140 สำหรับกู้ภัยบนภูเขา และ 141 สำหรับบริการแพทย์ทั่วไปในเวลากลางคืน; 059 133 เป็นหมายเลขไม่ฉุกเฉินของกรมตำรวจท้องที่)- Belarus (ดับเพลิงเท่านั้น; ควบคู่ไปกับ 101 สำหรับดับเพลิง 102 สำหรับตำรวจ และ 103 สำหรับรถพยาบาล)- Belgium (เฉพาะภาษาฝรั่งเศส ดัตช์ และอังกฤษ (ในบางกรณีเป็นภาษาเยอรมัน) ) (รถพยาบาลและดับเพลิง; 100 สำหรับบริการเดียวกันและ 101 สำหรับตำรวจ)- Bosnia and Herzegovina (ควบคู่ไปกับ 122 สำหรับตำรวจ 123 สำหรับดับเพลิง และ 124 สำหรับรถพยาบาล)- Bulgaria (เฉพาะภาษาบัลแกเรีย อังกฤษ ฝรั่งเศส เยอรมัน อิตาลี สเปน กรีก โรมาเนีย ตุรกี หรือรัสเซีย) (ควบคู่ไปกับ 150 สำหรับรถพยาบาล 160 สำหรับดับเพลิง และ 166 สำหรับตำรวจ โอนสายอัตโนมัติไปยัง 112)- Croatia (ควบคู่ไปกับ 192 สำหรับตำรวจ, 193 สำหรับดับเพลิง, 194 สำหรับรถพยาบาล และ 195 สำหรับค้นหาและกู้ภัยทางทะเล)- Cyprus (ควบคู่ไปกับ 199)- Czech Republic (เฉพาะในภาษาเช็ก อังกฤษ เยอรมัน โปแลนด์ รัสเซีย และฝรั่งเศส (ไม่ใช่โดยตัวมันเอง แต่ใช้ซอฟต์แวร์การแปลช่วย)) (ควบคู่ไปกับ 155 สำหรับรถพยาบาล, 158 สำหรับตำรวจ และ 150 สำหรับดับเพลิง)- Denmark (เป็นภาษาเดนมาร์ก อังกฤษ สวีเดน และนอร์เวย์ (ในบางกรณีเป็นภาษาเยอรมัน)) (รวมไปถึง Greenland ในภาษากรีนแลนด์, เดนมาร์ก และอังกฤษ, Faroe Islands ในภาษาแฟโร เดนมาร์ก และอังกฤษ). ควบคู่ไปกับ 114 สำหรับตำรวจกรณีไม่ฉุกเฉิน- Estonia- Finland (รวมไปถึง Åland)- France (ควบคู่ไปกับ 15 สำหรับรถพยาบาล, 17 สำหรับตำรวจ และ 18 สำหรับดับเพลิง)- Germany (ควบคู่ไปกับ 110 สำหรับตำรวจ)- Gibraltar (ควบคู่ไปกับ 190 สำหรับดับเพลิง และ รถพยาบาล และ 199 สำหรับตำรวจ)- Georgia - Greece (ควบคู่ไปกับ 100 สำหรับตำรวจ 108 สำหรับหน่วยยามฝั่ง 166 สำหรับรถพยาบาล และ 199 สำหรับบริการดับเพลิง)- Hungary (ควบคู่ไปกับ 104 สำหรับรถพยาบาล, 105 สำหรับดับเพลิง และ 107 สำหรับตำรวจจะโอนสายไปยัง 112 บนโทรศัพท์เคลื่อนที่)- Iceland- Ireland (ควบคู่ไปกับ 999)- Italy (ประมาณครึ่งหนึ่งของอิตาลี 112 สำหรับตำรวจภูธร, 113 สำหรับตำรวจแห่งชาติ, 115 สำหรับดับเพลิง, 118 สำหรับรถพยาบาล, 1530 หน่วยยามฝั่ง, 1515 กองป่าไม้แห่งรัฐ, 117 เจ้าหน้าที่การเงิน และ 1544 ตำรวจเรือนจำ; ขณะนี้หลายภูมิภาคใช้ 112 สำหรับเหตุฉุกเฉินทั้งหมด)- Kosovo (ควบคู่ไปกับ 192 สำหรับตำรวจ, 193 สำหรับดับเพลิง และ 194 สำหรับรถพยาบาล)- Latvia (ควบคู่ไปกับ 110 สำหรับตำรวจ, 113 สำหรับรถพยาบาล และ 114 สำหรับบริการฉุกเฉินด้านแก๊ส)- Liechtenstein (ตำรวจเท่านั้น; ควบคู่ไปกับ 117 สำหรับตำรวจ, 144 สำหรับรถพยาบาล และ 118 สำหรับดับเพลิง)- Lithuania- Luxembourg (ควบคู่ไปกับ 113 สำหรับตำรวจ)- Malta- Moldova (หมายเลขฉุกเฉินหมายเลขเดียว ตั้งแต่วันที่ 1 กรกฎาคม 2561, แทนที่ 901 สำหรับดับเพลิง, 902 สำหรับตำรวจ และ 903 สำหรับรถพยาบาล)- Monaco (ควบคู่ไปกับ 15 สำหรับรถพยาบาล, 17 สำหรับตำรวจ และ 18 สำหรับดับเพลิง)- Montenegro (ควบคู่ไปกับ 122 สำหรับตำรวจ, 123 สำหรับดับเพลิง และ 124 สำหรับรถพยาบาล)- Netherlands (0900-8844 เป็นหมายเลขไม่ฉุกเฉินของกรมตำรวจท้องที่) (ในทะเลแคริบเบียนเนเธอร์แลนด์ 112 โอนสายไปยัง 911, ในขณะที่เนเธอร์แลนด์ในยุโรป 911 โอนสายไปยัง 112)- North Macedonia (ควบคู่ไปกับ 192 สำหรับตำรวจ, 193 สำหรับดับเพลิง, 194 สำหรับรถพยาบาล)- Norway (112 สำหรับตำรวจเท่านั้น, 110 สำหรับดับเพลิง และ 113 สำหรับรถพยาบาล การโทรไปยังหมายเลขฉุกเฉินใด ๆ จะเป็นการโอนสายไปยังบริการที่เหมาะสมเมื่อจำเป็น 02800 เป็นหมายเลขไม่ฉุกเฉินของกรมตำรวจท้องที่)- Poland (มันถูกใช้ควบคู่ไปกับ 999 สำหรับรถพยาบาล, และเคยมีใช้งานควบคู่ไปกับ 998 สำหรับดับเพลิง, และ 997 สำหรับตำรวจ; มีให้เลือกทั้งสองตัวเลือก 112 ใช้สำหรับกรณีฉุกเฉินทั้งหมด)- Romania- Portugal (117 แจ้งเหตุไฟป่า)- Russia (ควบคู่ไปกับ 101 สำหรับดับเพลิง, 102 สำหรับตำรวจ, 103 สำหรับรถพยาบาล และ 104 สำหรับบริการฉุกเฉินด้านแก๊ส)- Serbia (ควบคู่ไปกับ 192 สำหรับตำรวจ, 193 สำหรับดับเพลิง, และ 194 สำหรับรถพยาบาล)- Slovakia (ควบคู่ไปกับ 155 สำหรับรถพยาบาล, 158 สำหรับตำรวจ, 150 สำหรับดับเพลิง และ 18300 สำหรับหน่วยกู้ภัยบนภูเขา)- Slovenia (ควบคู่ไปกับ 113 สำหรับตำรวจ)- Spain (ควบคู่ไปกับ 091/062/092 สำหรับตำรวจ, 061 สำหรับรถพยาบาล และ 080 และ 085 (ใช้งานร่วมในบางจังหวัด) สำหรับดับเพลิง)- Sweden (ควบคู่ไปกับ 114 14 หมายเลขตำรวจสำหรับเรื่องที่ไม่เร่งด่วน และ 1177 สำหรับคำแนะนำทางการแพทย์)- Switzerland (ควบคู่ไปกับ 117 สำหรับตำรวจ, 144 สำหรับรถพยาบาล และ 118 สำหรับดับเพลิง)- Turkey 112 สำหรับกรณีฉุกเฉินทั้งหมด (หรือ 110-ดับเพลิง, 155-ตำรวจ, 156-ตำรวจภูธร และ 177 สำหรับไฟป่าเท่านั้น 911 โอนสายไปยัง 112)- Ukraine (ควบคู่ไปกับ 101 สำหรับดับเพลิง, 102 สำหรับตำรวจ, 103 สำหรับรถพยาบาล และ 104 สำหรับบริการฉุกเฉินด้านแก๊สในบางเมือง 112 และ 911 นอกจากนี้สำหรับกรณีฉุกเฉินทั้งหมด)- United Kingdom (ควบคู่ไปกับ 999)- Vatican City (ควบคู่ไปกับ 113 สำหรับตำรวจแห่งชาติ, 115 สำหรับดับเพลิง และ 118 สำหรับรถพยาบาล)

**อเมริกาเหนือ**
 Canada (โอนสายไปยัง 911 บนระบบปฏิบัติการโทรศัพท์บางระบบเท่านั้น)- Costa Rica (ควบคู่ไปกับ 911)- Dominican Republic (ควบคู่ไปกับ 911)- Panama (ควบคู่ไปกับ 911; 104 สำหรับตำรวจ และ 103 สำหรับดับเพลิง)- United States (ควบคู่ไปกับ 911, 112 ส่งต่อไปยัง 911 สำหรับผู้ให้บริการ GSM เท่านั้น รวมถึง AT&T และ T-Mobile)- Mexico  (ควบคู่ไปกับ 911)

**โอเชียเนีย**
 Australia (โอนสายไปยัง 000 จากโทรศัพท์เคลื่อนที่)- New Zealand (โอนสายไปยัง 111)- Vanuatu

**อเมริกาใต้**
 Argentina (ควบคู่ไปกับ 911)- Brazil (ควบคู่ไปกับ 911; โอนสายไปยัง 190 – สารวัตรทหาร – ควบคู่ไปกับ 193 สำหรับดับเพลิง, 190 สำหรับสารวัตรทหาร, และ 192 สำหรับรถพยาบาล)- Chile (ควบคู่ไปกับ 911; โอนสายไปยัง 133 - ตำรวจ)- Colombia (ตำรวจเท่านั้น; ควบคู่ไปกับ 123 สำหรับกรณีฉุกเฉินทั้งหมด, 125 สำหรับรถพยาบาล และ 119 สำหรับดับเพลิง)- Ecuador (ควบคู่ไปกับ 911)
ในหลายประเทศ หมายเลขฉุกเฉินที่ใช้งานก่อนหน้านี้ยังคงมีให้บริการอยู่ เช่น 061 และ 112 ในสเปน, 999 และ 112 สามารถใช้ได้ทั้งในไอร์แลนด์และสหราชอาณาจักร ในสหรัฐ มีเพียงผู้ให้บริการบางราย รวมถึงเอทีแอนด์ทีเท่านั้นที่จับคู่หมายเลข 112 กับหมายเลข 911 ในสหรัฐ

**การรับรอง**
หมายเลขดังกล่าวยังได้รับการรับรองโดยผู้สมัครเข้าเป็นสมาชิกสหภาพยุโรป และสมาชิกเขตเศรษฐกิจยุโรป
สหภาพโทรคมนาคมระหว่างประเทศแนะนำให้ชาติสมาชิกเลือกใช้หมายเลขฉุกเฉินหลักหรือหมายเลขฉุกเฉินรองระหว่าง 911, 112 หรือทั้งสองหมายเลข โดย 112 เป็นหนึ่งในสองหมายเลข (อีกหมายเลขเป็นหมายเลขฉุกเฉินของภูมิภาค) ที่สามารถโทรออกได้ในโทรศัพท์ระบบจีเอสเอ็มส่วนใหญ่ แม้ว่าโทรศัพท์จะถูกล็อกเครื่องอยู่ก็ตาม

**สหภาพยุโรป**
ได้รับการจัดการและสนับสนุนทางการเงินในสหภาพยุโรปโดยแต่ละรัฐสมาชิก (ประเทศ) ซึ่งเป็นผู้ออกเสียงตัดสินใจเกี่ยวกับองค์กรของศูนย์บริการข้อมูลฉุกเฉิน

**กฎหมายของสหภาพยุโรป**
คำสั่งของสภายุโรป ที่ 91/396/EC ซึ่งบังคับใช้ในเดือนกรกฎาคม พ.ศ. 2534 ได้แนะนำให้ใช้ "112" เป็นหมายเลขฉุกเฉินของยุโรป โดยบทบัญญัติเครือข่ายแบบเปิด (Open Network Provision Directive) ในปี พ.ศ. 2540 คำสั่งการบริการอย่างทั่วถึง (Universal Service Directives) ในปี พ.ศ. 2545 และ 2552 ท้ายสุดคือประมวลกฎหมายการสื่อสารอิเล็กทรอนิกส์ของยุโรป (European Electronic Communications Code) ในปี พ.ศ. 2561 ระบุเพิ่มเติมว่า 112 ควรใช้งานอย่างไรในสหภาพยุโรป ตามประมวลกฎหมายการสื่อสารอิเล็กทรอนิกส์ของยุโรป ทุกคนในสหภาพยุโรปควรสามารถติดต่อหน่วยบริการยามฉุกเฉินได้โดยใช้หมายเลขฉุกเฉินของยุโรป '112' โดยไม่เสียค่าใช้จ่ายไม่ว่าจะอยู่ที่ใดก็ตามในสหภาพยุโรป ซึ่งรัฐสมาชิกจะต้องตรวจสอบให้แน่ใจว่าการเข้าถึงหน่วยบริการยามฉุกเฉินสำหรับผู้พิการนั้นสามารถใช้งานได้อย่างเท่าเทียมกับบุคคลทั่วไปได้รับ

**อี 112**
อี 112 เป็นการเพิ่มประสิทธิภาพการติดตามตำแหน่งเวอร์ชันของหมายเลข 112 โดยข้อกำหนดนี้ได้รับการสนับสนุนจากประมวลกฎหมายการสื่อสารอิเล็กทรอนิกส์แห่งยุโรป (European Electronic Communications Code) ในปี พ.ศ. 2561 ซึ่งกำหนดให้ต้องรวบรวมข้อมูลของตำแหน่งทั้งจากบนเครือข่ายและที่ได้รับจากโทรศัพท์เคลื่อนที่ โดยตอนนี้บริการฉุกเฉินสามารถเรียกข้อมูลตำแหน่งที่แม่นยำจากผู้โทรด้วยเทคโนโลยีจากตำแหน่งมือถือขั้นสูง (Advanced Mobile Location) ได้แล้ว รวมถึงเทคโนโลยีระบบการโทรฉุกเฉินอัจฉริยะ (eCall) สำหรับการโทรฉุกเฉินเมื่อเกิดอุบัติเหตุ ซึ่งบังคับให้มีการติดตั้งบนรถยนต์ในยุโรปตั้งแต่เดือนเมษายน พ.ศ. 2561 ตามข้อกำหนด E112

**รีเวิร์ส 112**
รีเวิร์ส 112 เป็นเทคโนโลยีการสื่อสารความปลอดภัยสาธารณะที่องค์กรความปลอดภัยสาธารณะทั่วโลกใช้เพื่อสื่อสารกับกลุ่มบุคคลในพื้นที่ทางภูมิศาสตร์ที่กำหนด โดยรีเวิร์ส 112 ช่วยให้เจ้าหน้าที่สามารถแจ้งเตือนผู้ที่ตกอยู่ในอันตรายได้อย่างรวดเร็วผ่านทางโทรศัพท์เคลื่อนที่ มาตรา 110 ของประมวลกฎหมายการสื่อสารอิเล็กทรอนิกส์แห่งยุโรป (European Electronic Communications Code) กำหนดให้รัฐสมาชิกทั้งหมดของสหภาพยุโรปต้องปรับมาใช้ระบบที่ช่วยให้หน่วยงานสาธารณะสามารถแจ้งเตือนประชาชนทุกคนที่อยู่ในพื้นที่ที่กำหนดได้ทันท่วงทีต่อภัยคุกคามที่กำลังเกิดขึ้นหรือกำลังเกิดขึ้นบนโทรศัพท์เคลื่อนที่ของประชาชนเหล่านั้นโดยตรงภายในเดือนมิถุนายน พ.ศ. 2565 ซึ่งสามารถดำเนินการตามระบบดังกล่าวได้ด้วยเทคโนโลยีระบบส่งข้อมูลโดยตรงจากเสาสัญญาณ (Cell Broadcast) หรือเทคโนโลยีการส่ง SMS ตามตำแหน่งที่อยู่

**วันยูโรเปียน 112**
รัฐสภายุโรป คณะมนตรีแห่งสหภาพยุโรป และคณะกรรมาธิการยุโรป ได้ลงนามในอนุสัญญาไตรภาคีในปี พ.ศ. 2552 เพื่อแนะนำวันยูโรเปียน 112 เป็นวันสำคัญประจำปี เพื่อสร้างความตระหนักถึงการเตรียมความพร้อมและหมายเลขโทรศัพท์ฉุกเฉิน 112 ที่มีการใช้งานในยุโรป โดยเลือกเอาวันที่ 11 กุมภาพันธ์จากหมายเลขโทรศัพท์คือ (11/2)  เพื่อจัดงานเฉลิมฉลองในทุก ๆ ปี

**Expert Groups on 112**
การนำหมายเลข 112 ไปใช้งานทั่วสหภาพยุโรปนั้นถือเป็นงานที่ซับซ้อน ต้องมีการประสานงานอย่างใกล้ชิดระหว่างหน่วยงานป้องกันภัยพลเรือน (หน่วยงานฉุกเฉินที่ทำหน้าที่รับสาย) และหน่วยที่ดูแลด้านการสื่อสารผ่านระบบอิเล็กทรอนิกส์ (ผู้ที่ตรวจสอบว่าสายที่ต่อเข้าหมายเลข 112 ต่อถึงโอเปอเรเตอร์ของหน่วยฉุกเฉินจริง) ซึ่งเป็นเหตุผลที่ทำให้คณะกรรมาธิการยุโรปตัดสินใจในระดับทวีปยุโรป รวมถึงจัดตั้งกลุ่มผู้เชี่ยวชาญเกี่ยวกับการเข้าถึงเหตุฉุกเฉิน (Expert Group on Emergency Access: EGEA) เมื่อปลายปี พ.ศ. 2548 ซึ่งกลุ่มดังกล่าวได้ประชุมกันครั้งล่าสุดเมื่อเดือนพฤษภาคม พ.ศ. 2556
จากนั้นในปี พ.ศ. 2563 คณะกรรมาธิการยุโรปได้จัดตั้งกลุ่มผู้เชี่ยวชาญด้านการสื่อสารฉุกเฉิน (Expert Group on Emergency Communications: EG112) โดยมีหน้าที่ในการช่วยเหลือคณะกรรมาธิการยุโรปในการจัดทำกฎหมายใหม่เกี่ยวกับเรื่องนี้ และแลกเปลี่ยนความคิดเห็นเกี่ยวกับวิธีการจัดการการสื่อสารฉุกเฉินภายในสหภาพยุโรป

**ดูเพิ่ม**
 ระบบการโทรฉุกเฉินอัจฉริยะ (ECall)- หมายเลขโทรศัพท์ฉุกเฉิน- โทรศัพท์ฉุกเฉิน- ในกรณีฉุกเฉิน (ICE) รายการในสมุดโทรศัพท์เคลื่อนที่- องค์การดาวเทียมเคลื่อนที่ระหว่างประเทศ

**อ้างอิง**

**แหล่งข้อมูลอื่น**
  The European Emergency Number Association 112 (EENA)
หมวดหมู่:หมายเลขโทรศัพท์ฉุกเฉิน
หมวดหมู่:หมายเลขโทรศัพท์สามหลัก
หมวดหมู่:ผลิตภัณฑ์ที่เกี่ยวข้องกับโทรคมนาคมในปี พ.ศ. 2515